من كثرة الشعار والمستشعرون تغطرست الاوراق واغتر الحبر ما أجهل اللي يحسب ان جر اللحون يبيض الوجه او يطول ف الشبر الشاعر الحساس شعره ذو شجون يصفى معاه الجو لو انه غبر بعيد يا شعار عن سوء الظنون ما قلتها من غطرسه ولا كبر قد تعتبر وجهة نظر يا مبدعون وربما وربما لا تعتبر و يلا ذكرت اللي على قلبي يمون عبر جسور الود والحب آعبر الشوق من وصلك يا بو طرف فتون يكبر مع راعيه لا منه كبر ترى مريض السكري جرحه يهون شوفك يكفي عن علاجه بالأبر لو الاطباء عن علاجك يعرفون كان صنعوا منك دوا ف المختبر صابر على حبك رغم كثر الطعون والمشكله حسب الكلام المعتبر لو كانت القصه صبر انا زبون الصبر والايام للعاقل عبر القصه الوافي يموت و لايخون وان الصبر نفسه يبي منا صبر
نشر سمو الشيخ حمدان بن محمد بن راشد آل مكتوم ولي عهد دبي يوم أمس قطعة شعرية تحت عنوان زبون الصبر نثر فيها تجليات الحس الشعري الحقيقي الصادق وقد سكب في أبياتها شجونا تربط القافية بجسور الحب والود والوفاء